Nr. 24 din 06.01.2020

**ANUNŢ**

**examen de promovare în grad profesional**

Instituţia Prefectului - judeţul Sălaj, organizează în data de **22 ianuarie 2020, la locația instituției din Strada Unirii nr. 19, examen de promovare în grad profesional în funcţia contractuală de execuţie de inspector de specialitate, grad profesional I A – pentru alte minorităţi**, din cadrul Serviciului management instituţional. Scopul principal al postului este acela de îndeplinire a sarcinilor şi atribuţiilor ce decurg din actele normative şi toate documentele ce reglementează relaţiile dintre instituţiile publice şi minorităţi.

1. **Pentru înscrierea la examenul de promovare candidatul va depune următoarele documente:** 
   * cerere de înscriere la examenul de promovare;
   * adeverința privind îndeplinirea condițiilor pentru participarea la examenul de promovare.

**Documentele se vor depune** la sediul Instituţiei Prefectului – judeţul Sălaj, la secretarul comisiei de examinare din cadrul Biroului financiar, contabilitate, resurse umane şi administrativ, camera 309, **până la data de 14 ianuarie 2020**, **ora 16,00.**

1. **Condiţii de participare**:

În vederea participării la examenul de promovare în grad profesional imediat superior celui deținut, personalul contractual trebuie să îndeplinească cumulativ următoarele condiții, conform prevederilor art. 5 din Ordinul nr. 105/2015 și pct 4 din Procedura de organizare şi desfăşurare a examenului de promovare a personalului contractual din cadrul Instituţiei Prefectului – judeţul Sălaj, aprobată prin Ordinul Prefectului judeţului Sălaj nr. 115/04.11.2015, respectiv:

a) să aibă o vechime de minimum 3 ani în gradul profesional din care promovează;

b) să fi obţinut calificativul "foarte bine" la evaluarea performanţelor profesionale individuale cel puțin de două ori în ultimii 3 ani în care s-a aflat în activitate.

1. **Tipul probelor:**

* selecţia dosarelor de înscriere – **15 ianuarie 2020;**
* proba scrisă - va avea loc în data de **22 ianuarie 2020, ora 10.00 la sediul instituţiei.**

**D.** **Bibliografie:**

1. Constituția României, republicată;
2. Ordonanță de urgență nr. 57/2019, privind Codul administrativ, cu modificările şi completările ulterioare;
3. Hotărârea Guvernului nr. 460/2006 pentru aplicarea unor prevederi ale Legii nr. 340 din 2004 privind prefectul şi instituţia prefectului, cu modificările şi completările ulterioare;
4. Legea nr. 33/1995 pentru ratificarea Convenţiei-cadru pentru protecţia minorităţilor naţionale, încheiată la Strasbourg la 1 februarie 1995;
5. Ordonanţa Guvernului nr. 27/2002, privind reglementarea activităţii de soluţionare a petiţiilor, cu modificările şi completările ulterioare;
6. Legea nr. 52/2003, republicată, privind transparenţa decizională în administraţia publică, cu modificările şi completările ulterioare;
7. Legea nr. 544/2001 privind liberul acces la informaţiile de interes public, cu modificările şi completările ulterioare;
8. Hotărârea Guvernului nr. 1.206/2001 pentru aprobarea Normelor de aplicare a dispoziţiilor privitoare la dreptul cetăţenilor aparţinând unei minorităţi naţionale de a folosi limba maternă în administraţia publică locală, cuprinse în Legea administrației publice locale nr. 215/2001, cu modificările şi completările ulterioare;
9. Ordonanţa Guvernului nr. 137/2000, republicată, privind prevenirea şi sancţionarea tuturor formelor de discriminare, cu modificările şi completările ulterioare;
10. Ordonanţa de urgenţă nr. 31/2002 privind interzicerea organizaţiilor, simbolurilor și faptelor cu caracter fascist, legionar, rasist sau xenofob și a promovăriicultului persoanelor vinovate de săvârșirea unor infracțiuni de genocid contra umanității și de crime de război, cu modificările şi completările ulterioare.

**P R E F E C T,**

**ȚURCAȘ MARCEL-VIRGIL**

Anunțul examenului de promovare este afișat azi, 07.01.2020.